Ek kwilt my "komberse" heelwat minder. Hoe meer die watteersel saam gepers is (met baie kwiltwerk) hoe minder warmte bied dit. Vere is dikwels na my mening 'n goeie keuse- dit bied mooi tekstuur, altyd 'n pragtige ontwerp en hou die drie lae effektief op mekaar selfs al was jy die kwilt dikwels. Dan elimineer ek die digte agtergrond kwiltwerk- selfs al laat dit die vere meer tot hul reg kom, om 'n warmer kombersie te verseker. As dit natuurlik net dekoratief is- ja kwilt dit dan soos jou hart begeer- as jy net kan besluit?